Lav et referat af nedenstående tekst:

Tekst:
Venstre-borgmester Lene Kjeldgaard og resten af hendes gruppe stemte fredag mod forslaget om at frede omkring 20 truede pædagogstillinger i Thisted Kommune, men et flertal bestående af Socialdemokraterne, Enhedslisten og Dansk Folkeparti stemte for, og efter to dages strejke genoptager pædagogerne arbejdet på mandag. I første omgang havde kommunen fremlagt en spareplan, hvor 32 stillinger skulle nedlægges som følge af faldende børnetal, men besparelserne bliver altså noget mindre med de tre partiers beslutning. - På den korte bane er der en løsning. Den er fundet og finansieret indenfor området. Men jeg kan se, at der er et problem på den længere bane i forhold til, hvordan vi skal få den her udfordring finansieret, og jeg havde derfor også ønsket, at man havde fundet en mere bæredygtig løsning, siger borgmester Lene Kjeldgaard til tvmidtvest.dk. I videoen herover kan du se en reportage fra den første strejkedag, hvor pædagogerne fortæller, hvad de mener om deres arbejdssituation.

Referat:
Pædagogstrejken i Thisted er afblæst, men borgmester frygter, at finansieringen ikke holder i længden.